sagorsarker/bangla-wikipedia huggingface dataset:
পল স্ট্র্যাং

পল অ্যান্ড্রু স্ট্র্যাং (; জন্ম: ২৮ জুলাই, ১৯৭০) বুলাওয়াওতে জন্মগ্রহণকারী সাবেক জিম্বাবুয়ীয় আন্তর্জাতিক ক্রিকেট তারকা। বর্তমানে তিনি ক্রিকেট কোচের দায়িত্ব পালন করছেন। জিম্বাবুয়ে ক্রিকেট দলের অন্যতম সদস্য ছিলেন তিনি। ১৯৯৪ থেকে ২০০১ সময়কালে জিম্বাবুয়ের পক্ষে ২৪ টেস্ট ও ৯৫টি ওডিআইয়ে অংশগ্রহণের সুযোগ ঘটে তার।
ঘরোয়া প্রথম-শ্রেণীর ক্রিকেটে ম্যাশোনাল্যান্ড, ইংরেজ কাউন্টি ক্রিকেটে কেন্ট, নটিংহ্যামশায়ার, সিএফএক্স একাডেমি ও মনিকাল্যান্ডের পক্ষে খেলেছেন। দলে তিনি মূলতঃ অল-রাউন্ডারের ভূমিকায় অবতীর্ণ হতেন। ডানহাতে ব্যাটিংয়ের পাশাপাশি ডানহাতে লেগ-ব্রেক বোলিং করতেন পল স্ট্র্যাং।
তার সহোদর ভাই ব্রায়ান স্ট্র্যাং জিম্বাবুয়ের পক্ষে আন্তর্জাতিক ক্রিকেটে প্রতিনিধিত্ব করেছেন। ভাইয়ের সাথে একযোগে টেস্ট ক্রিকেটে অংশ নিয়েছেন। তাদের বাবা রোনাল্ড স্ট্র্যাং প্রথম-শ্রেণীর আম্পায়ার ছিলেন ও ১৯৯৪ সালে একটি ওডিআইয়ে আম্পায়ারের দায়িত্ব পালনসহ ১৯৯৪-৯৫ মৌসুমে জিম্বাবুয়ের দুইটি টেস্ট খেলায় টিভি আম্পায়ারের দায়িত্ব পালন করেছেন। কেপ টাউন বিশ্ববিদ্যালয়ের অধ্যয়ন করেছেন পল স্ট্র্যাং।
১৯৯৩-৯৪ মৌসুমে জিম্বাবুয়ে দলের সদস্যরূপে পাকিস্তান গমন করেন। ২৬ অক্টোবর, ১৯৯৪ তারিখে শ্রীলঙ্কার বিপক্ষে টেস্টে অভিষেক ঘটে। এরপর ১৯৯৫ সালে পেশাদার ক্রিকেটার হিসেবে যোগ দেন।
১৯৯৬-৯৭ মৌসুমে পাকিস্তান সফরে যায় জিম্বাবুয়ে দল। শেখুপুরায় অনুষ্ঠিত সিরিজের প্রথম টেস্টে স্বাগতিক পাকিস্তানের বিপক্ষে প্রথম ইনিংসে দূর্দান্ত সেঞ্চুরি করেন তিনি। আট নম্বরে ব্যাটিংয়ে নেমে তার এ সেঞ্চুরিটি খেলোয়াড়ী জীবনের একমাত্র ঘটনা ছিল। নবম উইকেট জুটিতে ভাইয়ের সাথে জুটি গড়ে ৮৭ রান তুলেন। একই খেলায় তিনি পাকিস্তানের প্রথম ইনিংসে পাঁচ-উইকেট পেয়েছিলেন। তবে, ওয়াসিম আকরামের অপরাজিত ২৫৭ রানের কল্যাণে খেলাটি ড্রয়ে পরিণত হয় ও তার সাফল্য ঢাকা পড়ে যায়।
২০০০-০১ মৌসুমে সফরকারী নিউজিল্যান্ডের বিপক্ষে প্রথম ইনিংসে নিজস্ব সেরা বোলিং পরিসংখ্যান দাঁড় করান ৮/১০৯। তাস্বত্ত্বেও জিম্বাবুয়ে দল ৭ উইকেটে পরাজয়বরণ করে। অদ্যাবধি এ পরিসংখ্যানটি জিম্বাবুয়ের ক্রিকেটের ইতিহাসে সেরা হিসেবে বিবেচিত। তবে, টেস্টে সেরা বোলিং পরিসংখ্যানটি নিজের করে নিয়েছেন অ্যাডাম হাকল। এরপর আরও তিন টেস্টে অংশ নিয়েছিলেন তিনি। জিম্বাবুয়ের একমাত্র টেস্ট ক্রিকেটার হিসেবে টেস্ট দশ উইকেট পান। পাশাপাশি টেস্ট খেলায় পরাজয়বরণকারী দলের একমাত্র বোলার তিনি।
ইংরেজ কাউন্টি ক্রিকেটে দুই মৌসুম অতিবাহিত করেন। বহিরাগত খেলোয়াড় হিসেবে ১৯৯৭ সালে কেন্ট ও ১৯৯৮ সালে নটিংহ্যামশায়ারে খেলেন।
২ ডিসেম্বর, ১৯৯৪ তারিখে অস্ট্রেলিয়ার বিপক্ষে একদিনের আন্তর্জাতিকে অভিষিক্ত হন পল স্ট্র্যাং। ভারত, পাকিস্তান ও শ্রীলঙ্কায় যৌথভাবে অনুষ্ঠিত ১৯৯৬ সালের ক্রিকেট বিশ্বকাপে অন্যতম শীর্ষস্থানীয় উইকেটশিকারীতে পরিণত হন। ১৬ গড়ে ১২ উইকেট লাভ করেন। তন্মধ্যে কেনিয়ার বিপক্ষে জয়ী খেলায় ৫/২১ বোলিং পরিসংখ্যান দাঁড় করান তিনি। তবে বাদ-বাকী চার খেলায় পরাজিত হয়ে গ্রুপ পর্বেই দলটি বিদায় নেয়।
ইংল্যান্ডে অনুষ্ঠিত ১৯৯৯ সালের ক্রিকেট বিশ্বকাপে অংশ নেন তিনি। ঐ প্রতিযোগিতায় কেনিয়া, ভারত ও দক্ষিণ আফ্রিকাকে পরাজিত করে সুপার সিক্স পর্বে অবতীর্ণ হয় তার দল।
২০০০ সালে ডান হাতের মাংসপেশীতে টান পড়ার পর থেকে ক্রমাগত আঘাতের কারণে খেলোয়াড়ী জীবনের সমাপ্তি ঘোষণা করতে বাধ্য হন পল স্ট্র্যাং।
ক্রিকেট খেলোয়াড়ী জীবন থেকে অবসর নেয়ার পর কোচিংয়ের দিকে ঝুঁকে পড়েন তিনি। ২০০৮ সালে অকল্যান্ড এইসের পক্ষে হাই পারফরম্যান্স কোচ হিসেবে যোগ দেন। এর কিছুদিন পর পূর্ণাঙ্গ কোচ হিসেবে কাজ করতে থাকেন।
মোয়াজ্জেম হোসেন রতন

মোয়াজ্জেম হোসেন রতন (জন্ম: ১৩ জুন ১৯৭২) হলেন একজন বাংলাদেশী রাজনীতিবিদ ও ধারাবাহিকভাবে তিনবার সুনামগঞ্জ-১ থেকে নির্বাচিত জাতীয় সংসদ সদস্য।
রতন ১৯৭২ সালের ১৩ জুলাই সুনামগঞ্জ জেলার ধর্মপাশা উপজেলার নওধার গ্রামে জন্মগ্রহণ করেন। তিনি প্রকৌশল বিষয়ে লেখাপড়া করেন। 
রতন ২০০৮ সালে নবম জাতীয় সংসদ, ২০১৪ সালে দশম জাতীয় সংসদ নির্বাচন ও ২০১৮ সালে একাদশ জাতীয় সংসদ নির্বাচনে সুনামগঞ্জ-১ থেকে বাংলাদেশ আওয়ামী লীগের প্রার্থী হিসাবে সংসদে নির্বাচিত হয়েছিলেন। ২০০৮ সালে, নির্বাচনের প্রচারের সময় তার উপর হামলা হয়েছিল এবং তার গাড়িটি বাংলাদেশ আওয়ামী লীগের কর্মীরা ভাঙচুর করেছিল। তিনি ডাক ও টেলিযোগাযোগ মন্ত্রণালয় সম্পর্কিত সংসদীয় স্থায়ী কমিটির সদস্য। 
৩০ সেপ্টেম্বর ২০১৯ সালে ঢাকায় ক্যাসিনোকাণ্ডে অবৈধভাবে সম্পদ অর্জনের অভিযোগে মোয়াজ্জেম হোসেন রতনের বিরুদ্ধে অনুসন্ধান শুরু করে দুদক। বাংলাদেশের গণমাধ্যমে তার নাম আসায় রতনসহ অন্তত ১০০ জনের সম্পদ অনুসন্ধানের সিদ্ধান্ত নেয় দুদক। পরিচালক সৈয়দ ইকবাল হোসেনের নেতৃত্বে ৫ সদস্য এ অনুসন্ধান দলে ছিলেন। পরে এ অনুসন্ধান দলের সুপারিশে রতনকে বিদেশ যেতে নিষেধাজ্ঞা জারি করা হয়। এ বিষয়ে বাংলাদেশ পুলিশের বিশেষ শাখাকে দুদক অুনসন্ধান টিম ২৭ অক্টোবর ২০১৯ তারিখে চিঠি প্রেরণ করে। পরবর্তীতে যথাযথ নিয়মে নিষেদাজ্ঞা রহিত হবার পর তিনি গত ২২ ফেব্রুয়ারী ২০২২ সন্ধ্যা ০৬.৩০ ঘটিকায়  পবিত্র ওমরাহ পালনের উদ্দেশ্যে মক্কায় গমন করে ও কার্যশেষে দেশে প্রত্যাবর্তন করেন।
ক্রীড়া সংস্থা

ক্রীড়া সংস্থা হচ্ছে ক্রীড়া সম্পর্কিত সংস্থা যা খেলাধুলা পরিচালনা, ক্রীড়াসম্পর্কিত পরিকল্পনা, আয়োজন ও উন্নয়ন ইত্যাদি বিষয়ে কাজ করে। জাতীয় অলিম্পিক কমিটি, জাতীয় ক্রীড়া ফেডারেশন এবং আঞ্চলিক ক্রীড়া সংগঠনগুলো ইত্যাদি হচ্ছে বাংলাদেশের কিছু ক্রীড়া সংস্থা। বিভিন্ন ক্রীড়া ক্লাব ও সামাজিক সংগঠনও ক্রিড়াসংস্থা হিসেবে কাজ করে।
ক্রীড়া সংস্থাসমূহকে সরকারি ক্রীড়া সংস্থা ও বেসরকারি ক্রীড়া সংস্থা এই দুটি ভাগে ভাগ করা যায়। 
বাংলাদেশে ক্রীড়া সংস্থাকে জেলা পর্যায়ে ৬৪ টি আঞ্চলিক শাখায় বিভক্ত। জেলার নামেই এসব ক্রীড়া সংস্থা পরিচিত। এসব আঞ্চলিক ক্রীড়া সংস্থাসমূহের মূল কাজ সর্বস্তরের জনসাধারণকে খেলাধুলার সাথে সম্পৃক্ত করে তরুন সমাজকে অসামাজিক কার্যকলাপ থেকে দূরে রাখা। এরা ক্রীড়া দল গঠন করে খেলোয়াড় সংগ্রহ, ক্রীড়া প্রশিক্ষণ শিবির আয়োজন, প্রশিক্ষক নিয়োগ ও আর্থিক পৃষ্ঠপোষক খুঁজে বের করে। জাতীয় ক্রীড়া পরিষদ, ক্রীড়া পরিদপ্তর এবং বিকেএসপি যুব ও ক্রীড়া মন্ত্রণালয়ের অধীনে বাংলাদেশে সরকারি ক্রীড়া সংস্থা হিসেবে কাজ করে।
বাংলাদেশের প্রধান ক্রীড়া সংস্থা হচ্ছে জাতীয় ক্রীড়া পরিষদ এটা যুব ও ক্রীড়া মন্ত্রণালয়ের অধীন একটি স্বায়ত্তশাসিত সংস্থা হিসেবে দেশব্যাপী খেলাধুলার উন্নয়নে কার্যকর ভূমিকা পালন করে। জাতীয় ক্রীড়া পরিষদের নিবন্ধনকৃত জাতীয় ক্রীড়া ফেডারেশন এবং আঞ্চলিক তথা বিভাগীয়, জেলা ও উপজেলা ক্রীড়া সংস্থাসমূহ দেশের ক্রীড়া উন্নয়নে কাজ করে।
কালা পাহাড়

কালা পাহাড় হচ্ছে বৃহত্তর সিলেটের সর্বোচ্চ বিন্দু বা চূড়া। এমনকি এটি বাংলাদেশের উত্তর অংশেরও সর্বোচ্চ বিন্দু। আজগরাবাদ চা বাগান থেকে এটি মাত্র ৪ কিলোমিটার দূরে অবস্থিত। এমনকি মৌলভীবাজারের জুড়ী উপজেলার রাজকি চা বাগান থেকেও এটি দেখা যায়।
মৌলভীবাজার জেলার কুলাউড়া উপজেলার রবির বাজারের নিকটে অবস্থিত এই স্থানটি আজগরাবাদ টি স্টেট থেকে মাত্র ৩-৪ ঘণ্টা হেঁটে যাওয়ার পথ। জুড়ী উপজেলার ফুলতলা বাজারের কাছে অবস্থিত রাজকি টি স্টেট থেকেও কালা পাহাড়ের চূড়ায় আরোহণ কর যায়। সমুদ্র পৃষ্ঠ থেকে কালা পাহাড়ের উচ্চতা ১,১০০ ফুট। 
কালা পাহাড়ের পর্বতশ্রেণীকে স্থানীয় ভাষায় লংলা পাহাড়শ্রেণী নামে ডাকা হয়। 'কালা পাহাড়' হচ্ছে সর্বোচ্চ চূড়ার স্থানীয় নাম। বাংলাদেশ জিওগ্রাফিক সোসাইটির মতে, এই পাহাড়টি 'হারারগঞ্জ পাহাড়' নামেও পরিচিত। দেশের উত্তর পূর্বাঞ্চলীয় এলাকায় অবস্থান করা এই পাহাড়ের ৬০% বাংলাদেশে পড়েছে এবং বাকি অংশ ভারতের উত্তর ত্রিপুরায় অবস্থিত। ত্রিপুরায় এই পাহাড়টির বাকি অংশ রঘুনন্দন পাহাড় নামে পরিচিত। ভারতের বিখ্যাত প্রাচীন প্রত্নতাত্ত্বিক ধর্মীয় স্থান, ঊনকোটি এই পাহাড়টির পাদদেশে অবস্থিত। শরৎকালে আকাশ পরিষ্কার হলে, কালা পাহাড়ের সর্বোচ্চ বিন্দু থেকে হাকালুকি হাওরয়ের (বাংলাদেশের বৃহত্তম হাওর) নীল পানি দেখা যায়। এই পাহাড় সংলগ্ন কিছু খাসিয়া স্থাপনা রয়েছে, যেমন- নুনছরা পুঞ্জি,পানাইছরা পুঞ্জি,পুটিছরা পুঞ্জি এবং বাইগঞ্ছরা পুঞ্জি। খাসিয়া ভাষায় 'গ্রামকে' 'পুঞ্জি' বলা হয়।
যমপুকুর ব্রত

যমপুকুর ব্রত বাংলার হিন্দুসমাজের অশাস্ত্রীয় বা মেয়েলি ব্ৰতগুলির অন্তর্গত একটি কুমারীব্রত। গ্রামীণ বাংলার বাঙালি হিন্দুঘরের মেয়েরা আশ্বিন মাসের সংক্রান্তি থেকে কার্তিক মাসের শেষদিন পর্যন্ত একমাসব্যাপী এই ব্রত পালন করে। এটি চার বছর পালন করতে হয়। ব্রতের উদ্দেশ্য হল মৃত্যুর পর যেন প্রতিবেশী-আত্মীয়স্বজনদের পরলোকে কোনপ্রকার যন্ত্রণা ভোগ করতে না হয়।
গ্রাম-বাংলার বসতবাড়ির মেঠো আঙিনা বা শানের মেঝেতে আল দিয়ে অথবা পুকুরপাড়ে বা বাগানে এই ব্রত করা হয়। মেয়েলি ব্রত হওয়ার দরুন ব্রতপালনে কোন মন্ত্র বা পুরোহিতের প্রয়োজন হয় না।
যমপুকুর ব্রত পালনের প্রথম পর্যায়ে প্রয়োজনীয় উপকরণ অর্থাৎ ধান, মানকচু, কলা, হলুদ, কলমী, শুশনি, ও হিঞ্চের চারাগাছ, সুপুরি, কয়েকটি কড়ি এবং কয়েকটি মাটির মূর্তি সংগ্রহ করতে হয়।
দ্বিতীয় পর্যায়ে চারদিকে চারটি ঘাটসহ চৌকো একটি পুকুর (এক বর্গহাত পরিমিত মাটিতে) খনন করে পুকুরটি জলপূর্ণ করে দক্ষিণদিকের ঘাটে পিটুলির আলপনার উপর মাটির যমরাজ, যমরাণী ও যমের পিসিকে বসাতে হয়। উত্তরদিকের ঘাটে মেছো ও মেছুনী, পূর্বদিকস্থ ঘাটে ধোপা ও ধোপানী, পশ্চিমদিকের ঘাটে মাটির কাক, বক, চিল, কুমির, কচ্ছপ, হাঙর ইত্যাদির মাটির মূর্তি রাখতে হয়। পুকুরের মাঝখানে একগোছা ধান, কলমী, শুশনি ও হিঞ্চে গাছ পুঁততে হয়; কচু, হলুদ প্রভৃতি গাছ পাড়ে থাকে।
তৃতীয় পর্যায়ে পূজার সময় পুকুরের চারকোণে চার কড়া কড়ি, চারটি হলুদ ও সুপারি পুঁতে দিয়ে একটি প্রদীপ জ্বালতে হয়; তারপর পূর্ব মুখ করে ফুল সহযোগে যমের পূজা করতে হয়। পুকুরে জল দেওয়ার, গাছে জল ঢালার এবং মূর্তিগুলি পূজা করার আলাদা আলাদা মন্ত্র আছে। পূজা শেষে বলা হয়ঃ
<poem>
"সাত ভাইয়ের বোন আমি ভাগ্যবতী।
যমপুকুর পূজি আমি, সাক্ষী জগৎপতি।।"
</poem>
পূজার শেষে যমপুকুর ব্রতের মাহাত্ম্যকথা শুনে ব্রত শেষ হয়।
চারবছর পরপর ব্রতপালন করে ব্রতটি উদযাপনের সময় এক কাহন (৮০টি) কড়ি ও দক্ষিণা দান এবং চারজন ব্রাহ্মণকে ভোজন করানো হয়।
দক্ষিণ-পূর্ব ইউরোপ

দক্ষিণ-পূর্ব ইউরোপ ইউরোপ মহাদেশের একটি ভৌগোলিক অঞ্চল। এটি মূলত বলকান উপদ্বীপটি নিয়ে গঠিত। নিচের সার্বভৌম রাষ্ট্রগুলিকে প্রায়ই এই অঞ্চলের অন্তর্ভুক্ত ধরা হয়: আলবেনিয়া, বসনিয়া ও হার্জেগোভিনা, বুলগেরিয়া, ক্রোয়েশিয়া, গ্রিস, কসভো, উত্তর মেসিডোনিয়া, মন্টিনিগ্রো, রোমানিয়া, সার্বিয়া, এবং স্লোভেনিয়া।
সম্ভবত অস্ট্রীয় গবেষক ইয়োহান গেয়র্গ ফন হান প্রথমবারের মত প্রচলিত বলকান উপদ্বীপের পরিবর্তে একটি সাধারণতর পরিভাষা হিসেবে "দক্ষিণ-পূর্ব ইউরোপ" কথাটি ব্যবহার করেন।
রায়ান সিম্পকিন্স

সিম্পকিন্সের জন্ম মার্কিন যুক্তরাষ্ট্রের নিউ ইয়র্ক শহরের ম্যানহাটন নামক পৌরসভায়। ২০০৯ সালে তিনি ক্যালিফোর্নিয়া রাজ্যে চলে আসেন। তার ছোট ভাই অভিনেতা টাই সিমকিন্স।
তাকে প্রথম অভিনয় করতে দেখাগিয়েছিল ২০০৬ সালে মুক্তিপ্রাপ্ত মার্কিন দৃশ্যকাব্যিক চলচ্চিত্র "সেরিবেবিতে", সেখানে তিনি মার্কিন অভিনেত্রী ম্যাগি গ্যালেনহ্যাল এর বিপরীতে মূল ভূমিকায় অভিনয় করেছিলেন। তিনি তার ভাই টাই এর পার্শ্বে দু-বার অভিনয় করেছেন, "প্রাইড এন্ড গ্লোরি" এবং "রেভ্যুলেশোনারি রোড" চলচ্চিত্র দুটিতে। তিনি মার্কিন লেখিকা ওয়েন্ডি মাস এর ২০০৬ সালের উপন্যাস "জেরেমি ফিংক এন্ড দ্য মিনিং অব লাইফ" অবলম্বনে তৈরী মার্কিন পারিবারিক কাহিনী সমৃদ্ধ চলচ্চিত্র "জেরেমি ফিংক এন্ড দ্য মিনিং অব লাইফ" (২০১১ সালে মুক্তি পায়) এ মূল ভূমিকা লিজি মোল্ডন চরিত্রে কাজ করেন, যেটির চিত্রনাট্যকার এবং পরিচালক ছিলেন মার্কিন পরিচালিকা টোমার হেলফেন। 
সিস্পকিন্স ২০১৬-১৭ সাল থেকে, মার্কিন যুক্তরাষ্ট্রের ক্যালিফোর্নিয়া রাজ্যের বার্কেলি শহরে অবস্থিত ক্যালিফোর্নিয়া বিশ্ববিদ্যালয় এ পড়াশোনা করেন।
মুসলিম সমর নেতাদের তালিকা

এই তালিকায় রাখা হয়েছে ইসলামের ইতিহাসের গুরুত্বপূর্ণ সমরনেতা, বীর যোদ্ধা, জেনারেল এবং এডমিরালদের, দিগ্বিজয়ী এবং জিহাদযোদ্ধা মুজাহিদদের, যারা ইতিহাসের পট-পরিবর্তনে বিশেষ ভূমিকা পালন করেছেন। শতাব্দী অনুযায়ী বর্তমান পর্যন্ত এ তালিকা সাজানো হয়েছে।
মুহাম্মাদ ছিলেন ইসলাম ধর্মের প্রচারক। তার নির্দেশে বহু অভিযান পরিচালিত হয় এবং তিনি নিজেও অনেকগুলো যুদ্ধে সেনাপতি হিসেবে মুসলিম বাহিনীর নেতৃত্ব দিয়েছেন। তার শাসনামলে মুসলিমরা বহু ঐতিহাসিক যুদ্ধে জয় লাভ করে যার ফলে পৃথিবীর ইতিহাসের পট পরিবর্তন ঘটে এবং ইসলামি রাষ্ট্রীয় ব্যবস্থা খিলাফতের ভিত্তি রচিত করেন।
এম. গোলাম শাহি আলম

এম. গোলাম শাহি আলম (জন্ম ২ ফেব্রুয়ারি ১৯৫২) একজন বাংলাদেশী শিক্ষাবিদ। তিনি বর্তমানে বাংলাদেশ অ্যাক্রেডিটেশন কাউন্সিলের একজন সদস্য হিসেবে কর্মরত আছেন। তিনি সিলেট কৃষি বিশ্ববিদ্যালয়ের সাবেক উপাচার্য। এর পূর্বে ময়মনসিংহে অবস্থিত বাংলাদেশ কৃষি বিশ্ববিদ্যালয়ের ভেটারেনারি অনুষদের অধীনে সার্জারি এবং অবস্টেরিক্স বিভাগের অধ্যাপক ছিলেন।
শাহি আলম ২ ফেব্রুয়ারি ১৯৫২ সালে বাংলাদেশের খুলনা বিভাগের ঝিনাইদহ জেলার শৈলকুপা থানার সন্দা গ্রামে জন্মগ্রহণ করেন। তাঁর বাবা মোঃ গোলাম কিবরিয়া, পুলিশের একজন ডেপুটি সুপারিন্টেনডেন্ট ছিলেন, এবং মা আনয়ারা বেগম। তাঁর দাদা মোঃ গোলাম রহমান, ঢাকার সিভিল ভেটারেনারি বিভাগের ডেপুটি পরিচালক ছিলেন।
বাংলাদেশ কৃষি বিশ্ববিদ্যালয়, ময়মনসিংহ থেকে ১৯৭৪ সালে শাহি আলম ডক্টর অফ ভেটারেনারি মেডিসিন (DVM) বিভাগে প্রথম শ্রেণী পেয়ে স্নাতক ডিগ্রী লাভ করেন। ১৯৭৫ সালে একই বিশ্ববিদ্যালয় থেকে তিনি অধ্যাপক আব্দুর রহমানের তত্ত্বাবধানে ভেটারেনারি মেডিসিনে স্নাতকোত্তর ডিগ্রী অর্জন করেন। ১৯৮১ সালে তিনি সুইডেনে অবস্থিত সুইডিশ ইউনিভার্সিটি অফ এগ্রিকালচারাল সাইন্স, আপসালায় ১৪তম এফএও/সিডা আন্তর্জাতিক স্নাতকোত্তর কোর্সের সাথে যুক্ত হন। তাঁর অসামান্য অবদানের জন্য, সেখান থেকেই তিনি রয়্যাল ভেটারেনারি কলেজ, সুইডেনের ফেলোশিপ (FRVCS) পান। এমেরিটাস অধ্যাপক হিলারি ডোবসোনের তত্ত্বাবধানে, "স্ট্রেস এন্ড ফার্টিলিটি ইন কাউ" শিরোনামে সাফল্যের সাথে তাঁর গবেষণা সম্পন্ন করার জন্য তিনি ১৯৮৫ তাঁরাসালে যুক্তরাজ্যের ইউনিভার্সিটি অফ লিভারপুল, ইংল্যান্ড থেকে পিএইচডি ডিগ্রী লাভ করেন। রয়্যাল ভেটারেনারি কলেজ, ইউনিভার্সিটি অফ লন্ডন থেকে তিনি "লার্জ এনিমেল মেডিসিন এন্ড সার্জারি" বিভাগে পোস্ট-ডক্টরাল ডিগ্রীও সম্পন্ন করেন।
শাহি আলম বাংলাদেশ কৃষি বিশ্ববিদ্যালয়,ময়মনসিংহে ১৯৭৭ সালে থেকে ভেটারেনারি অনুষদের অধীনে সার্জারি এবং অবস্টেরিক্স বিভাগের একজন শিক্ষক ছিলেন। অতঃপর তাকে এই বিভাগের অধ্যাপক হিসেবে নিয়োগ দেয়া দেয়া হয়। তিনি ৪ বছরের জন্য এই বিভাগের প্রধান এবং ২ বছরের জন্য ডীনের দায়িত্ব পালন করেন। তিনি বাকৃবি এবং ময়মনসিংহের ত্রিশালে অবস্থিত জাতীয় কবি কাজী নজরুল ইসলাম বিশ্ববিদ্যালয়ের একজন সিণ্ডিকেট সদস্য। ২০১৩ সাল থেকে তিনি যশোর বিজ্ঞান ও প্রযুক্তি বিশ্ববিদ্যালয়ের একজন পরিচালনা সদস্য হিসেবে কাজ করছেন। ২০১৪ সালের সেপ্টেম্বর মাসে শাহি আলম সিলেট কৃষি বিশ্ববিদ্যালয়ের চতুর্থ উপাচার্য হিসেবে নিযুক্ত হন। তিনি ১৯৯৮, ২০০২ এবং ২০১১ সালে যথাক্রমে নাশন্যাল ইনস্টিটিউট অফ এনিম্যাল ইন্ডাস্ট্রি, ৎ্‌সুকুবা, এবং জাপানের নাগোয়া এবং ইওয়াটা বিশ্ববিদ্যালয়ের পরিদর্শক গবেষক ফেলো হিসেবে কাজ করেছেন।
শাহি আলম যুক্তরাজ্য, নেদারল্যান্ডস, সুইডেন, নরওয়ে, ডেনমার্ক, মালয়েশিয়া, ইন্দোনেশিয়া, ফিলিপাইন, সিঙ্গাপুর, জাপান, মিশর এবং লাইবেরিয়া সহ এশিয়া, আফ্রিকা এবং ইউরোপের অনেক দেশ ভ্রমণ করেছেন।
দুগ্ধজাত গবাদিপশু প্রজনন এবং স্বাস্থ্য বিষয়ে শাহি আলমের ৩২ বছরের গবেষণার অভিজ্ঞতা রয়েছে। দীর্ঘ কর্মজীবনে তিনি ৭০টিরও বেশি বৈজ্ঞানিক পেপারের সহ-সম্পাদনা করেছেন। তার প্রায় একশোটি বৈজ্ঞানিক পেপার বিভিন্ন পীয়ার রিভিউ জার্নালে প্রকাশিত হয়েছে। তিনি দুটি বইও সম্পাদনা করেছেন।
১৯৯৭-এর চট্টগ্রাম ভূমিকম্প

১৯৯৭ চট্টগ্রাম ভূমিকম্প (বান্দরবান ভূমিকম্প নামেও পরিচিত) ১৯৯৭ সালের ২১ নভেম্বর ১১:২৩ ইউটিসি সময়ে বাংলাদেশ-ভারত-মায়ানমার সীমান্ত এলাকায় সংগঠিত হয়। রিখটার স্কেলে এর মাত্রা ছিল ৬.১ । এর উপকেন্দ্র ছিল ভারতের মিজোরাম রাজ্যে। মিজোরামে কোন হতাহত না হলেও বাংলাদেশের চট্টগ্রামে একটি পাঁচতলা ভবন ধ্বসে ২৩ জন লোক প্রাণ হারায়। এই ভূমিকম্পের ফলে বাংলাদেশের রাজধানী ঢাকা থেকেও ভূকম্পন অনুভূত হয়েছিল।
মীনকেতন দাস

মীনকেতন দাস (৭ সেপ্টেম্বর, ১৯৬১- ৩০ জুন, ২০১৭) ওড়িয়া ভাষার চলচ্চিত্রের (ওলিউড) একজন প্রখ্যাত অভিনেতা। তিনি ওলিউডে অভিনয়ের পাশাপাশি জলিউডেও অভিনয় করেছেন। এছাড়া তিনি বেশ কিছু মঞ্চ নাটকে অভিনয় ও দিক নির্দেশনা দিয়েছেন। ৩০ জুন, ২০১৭ তারিখে অগ্নাশয়ের ক্যান্সার জনিত কারণে তিনি মৃত্যুবরণ করেন। মৃত্যুকালে তার বয়স হয়েছিল ৫৬ বছর। মীনকেতন দাস মধ্য উৎকল সঙ্গীত মহাবিদ্যালয়ের ছাত্র ছিলেন। ১৯৯৮ সালে "গঙ্গশিউলি" (ওড়িয়া ছায়াছবি) চলচ্চিত্রে অভিনয়ের মাধ্যমে ব্যাপক দর্শকপ্রিয়তা অর্জন করেন। প্রায় দুই দশকেরও বেশি সময় ধরে তিনি ওলিউডে অভিনয় করেছেন। এ সময়ের মধ্যে তিনি একশোরও বেশি ওড়িয়া ছবিতে অভিনয় করেন। তার মৃত্যুতে ওড়িশার মুখ্যমন্ত্রী নবীন পট্টনায়কসহ বিশিষ্টজনরা শোক প্রকাশ করেন।
বাংলাদেশ প্রিমিয়ার লিগের রেকর্ড ও পরিসংখ্যানের তালিকা

এটি 'বাংলাদেশ প্রিমিয়ার লিগ প্রতিযোগিতার পরিসংখ্যান এবং রেকর্ডের একটি 'সামগ্রিক' তালিকা।
দ্রষ্টব্য: অরেঞ্জ ক্যাপ বিজয়ীরা হচ্ছে একটি মৌসুমে সর্বাধিক রান সংগ্রহকারী খেলোয়াড়
দ্রষ্টব্য: পার্পল ক্যাপ বিজয়ীরা হলো একটি মৌসুমের মধ্যে সর্বাধিক উইকেট শিকারী খেলোয়াড়
শিরনি

শিরনি হলো এক বিশেষ ধরনের খাদ্য যা কোন ধর্মীয় ব্যক্তিত্বের উদ্দেশ্যে নিবেদন করা হয়। মূলতঃ এটি ভারতীয় উপমহাদেশের স্থানীয় সংস্কৃতির অংশ, যা বিভিন্ন কিছু যাঞ্চা করে তৈরি করা হয় এবং সকলের মধ্যে বিতরণ করা হয়।এটি আটা বা ময়দা, বিভিন্ন প্রকার মিষ্টি,চিনি বা গুড়,বিভিন্ন রকম ফল,গরুর দুধ এবং জল ইত্যাদি মিশিয়ে তৈরি করা হয়।
জাতীয় বিজ্ঞান ও প্রযুক্তি জাদুঘর (বাংলাদেশ)

জাতীয় বিজ্ঞান ও প্রযুক্তি জাদুঘর বাংলাদেশের ঢাকায় অবস্থিত জাতীয় পর্যায়ের একমাত্র বিজ্ঞানভিত্তিক জাদুঘর, যা বিজ্ঞান শিক্ষার প্রসারে গুরুত্বপূর্ণ ভূমিকা পালন করে। মুক্তিযুদ্ধ-পরবর্তী সময়ে জাদুঘরটি বিজ্ঞান ও প্রযুক্তি মন্ত্রণালয়ের অধীনস্থ প্রতিষ্ঠান হিসেবে কার্যক্রম শুরু করে। বর্তমানে এটি বিভিন্ন প্রদর্শনী, কর্মশালা এবং শিক্ষামূলক অনুষ্ঠানের মাধ্যমে দেশের বিজ্ঞানচর্চা ও জনসচেতনতা বৃদ্ধিতে অবদান রাখছে।
১৯৬৫ সালের ২৬ এপ্রিল পাকিস্তান সরকারের নির্বাহী আদেশের মাধ্যমে জাতীয় বিজ্ঞান ও প্রযুক্তি জাদুঘর প্রতিষ্ঠিত হয়। পরের বছর, ১৯৬৬ সালের ৩১ মে ঢাকা বিশ্ববিদ্যালয়ের তৎকালীন উপাচার্য এম. ওসমান গণিকে চেয়ারম্যান করে দশ সদস্যবিশিষ্ট একটি বোর্ড গঠন করা হয়। 
জাদুঘরের প্রাথমিক কার্যক্রম শুরু হয় ঢাকা গণগ্রন্থাগার ভবনের তৃতীয় তলায়। এরপর ১৯৭০ সালের ১০ এপ্রিল এটি ঢাকার শ্যামলীবাগ এলাকার একটি ভাড়াবাড়িতে স্থানান্তরিত হয় এবং ১৯৭১ সালের মে মাসে ধানমন্ডির ১ নম্বর সড়কে পুনরায় স্থানান্তর করা হয়। ১৯৭২ সালে জাদুঘরটি ‘জাতীয় জাদুঘরের’ মর্যাদা লাভ করে এবং বিজ্ঞান ও প্রযুক্তি মন্ত্রণালয়ের অধীনে একটি স্বায়ত্তশাসিত প্রতিষ্ঠান হিসেবে কার্যক্রম শুরু করে। পরবর্তী সময়ে এর অবস্থান একাধিকবার পরিবর্তিত হয়। ১৯৭৭ সালে এটি ধানমন্ডির ৬ নম্বর সড়কে, ১৯৭৮ সালে কাকরাইল মসজিদসংলগ্ন একটি স্থানে এবং ১৯৮২ সালে কাকরাইলস্থ বিজ্ঞান ও প্রযুক্তি কেন্দ্রে স্থানান্তরিত হয়। 
জাদুঘরের জন্য একটি স্থায়ী ভবন নির্মাণের উদ্দেশ্যে বাংলাদেশ সরকার আগারগাঁও এলাকায় ৫ একর জমি বরাদ্দ করে। সেখানে ১৯৮৭ সালে জাদুঘরটি নিজস্ব ভবনে স্থানান্তরিত হয় এবং স্থায়ীভাবে কার্যক্রম শুরু করে।
জাদুঘরটি একটি চারতলা ভবনে অবস্থিত। ভবনের প্রথম ও দ্বিতীয় তলায় রয়েছে বিভিন্ন বিষয়ভিত্তিক প্রদর্শনী কক্ষ। তৃতীয় তলায় রয়েছে প্রশাসনিক কার্যালয়, এবং চতুর্থ তলায় অবস্থিত বাংলাদেশ বিজ্ঞান একাডেমি।
প্রদর্শনী কক্ষ ছাড়াও ভবনে একটি গ্রন্থাগার, একটি কর্মশালা এবং একটি মিলনায়তন রয়েছে। ভবন প্রাঙ্গণে একটি বৃহৎ ডাইনোসরের প্রতিকৃতি এবং একটি ছোট যুদ্ধবিমান প্রদর্শন করা হয়েছে।
জাতীয় বিজ্ঞান ও প্রযুক্তি জাদুঘরে ৮টি গ্যালারি রয়েছে। এগুলি হলো:
শনিবার থেকে বুধবার, সকাল ৯টা থেকে বিকাল ৫টা প্রদর্শশালা পরিদর্শন করা যায়। বিজ্ঞান জাদুঘর প্রতি সপ্তাহের বৃহস্পতিবার বন্ধ থাকে।
সর্বশেষ আনুষ্ঠানিক তথ্য মতে, জাদুঘরের প্রশাসনিক ভবনের উত্তর-পূর্ব কোণে স্থাপিত পাঠাগারটিতে ৬ হাজার বই, সাময়িকী ও অন্যান্য প্রকাশনা রয়েছে। রোববার থেকে বৃহস্পতিবার, সকাল ৯টা থেকে ৫টা পর্যন্ত পাঠাগারটি সবার জন্য উন্মুক্ত রাখা হয়।
নিয়মিতভাবে বিজ্ঞান ও প্রযুক্তির উপর বিভিন্ন সময়ে বক্তৃতার আয়োজন করা হয়। এছাড়া ভ্রাম্যমাণ বিজ্ঞান শিক্ষার প্রসারের জন্য মিউজ়ু বাস, চতুর্মাত্রিক মুভি বাস ও অবজ়ারভেটরি ভ্যান (মানমন্দির ভ্যান) যুক্ত করা হচ্ছে জাদুঘরের নিয়মিত কার্যক্রমে।
সমন্বয় সাধনের মাধ্যমে বিজ্ঞান আন্দোলনকে জোরদার করা;
১৯৭৮ সাল থেকে জাতীয় বিজ্ঞান ও প্রযুক্তি সপ্তাহ উদ্‌যাপিত হয়ে আসছে। জাতীয় বিজ্ঞান ও প্রযুক্তি সপ্তাহে প্রতিযোগিতা ও বিজ্ঞান মেলা আঞ্চলিক পর্যায় ও কেন্দ্রীয় পর্যায়ে অনুষ্ঠিত হয়।
যাদুঘরটি ২০২২ সালের ২৬ মে আনুষ্ঠানিক ভাবে আইএসও সনদ অর্জন করে। অফিস ব্যবস্থাপনায় উৎকর্ষ, দর্শক সেবায় সাফল্য, দেশব্যাপী শিক্ষার্থীদের মাঝে বিজ্ঞান অনুরাগ সৃষ্টি এবং তরুণদের মধ্যে উদ্ভাবনী চিন্তা সৃষ্টিতে প্রাতিষ্ঠানিক সাফল্য অর্জনের জন্য এই সনদ অর্জন করে বিজ্ঞান জাদুঘর। দেশে কোনও সরকারি দফতর হিসেবে বিজ্ঞান জাদুঘরই প্রথম আইএসও সনদ পেয়েছে।
সিডনি চ্যাপলিন

সিডনি জন "সিড" চ্যাপলিন (ইংরেজি: Sidney Chaplin; ১৬ মার্চ, ১৮৮৫ - ১৬ এপ্রিল, ১৯৬৫) ছিলেন একজন ইংরেজ অভিনেতা। "দ্য বেটার ওল" তার অভিনীত অন্যতম সেরা চলচ্চিত্র। তিনি চলচ্চিত্র অভিনেতা ও নির্মাতা চার্লি চ্যাপলিনের বড় ভাই এবং তার ব্যবসায়িক ব্যবস্থাপক হিসেবে দায়িত্ব পালন করেছেন। তিনি সিডনি আর্ল চ্যাপলিনের চাচা, যার নামকরণ করা হয় তার নামানুসারে।
সিডনি জন হিল ১৮৮৫ সালের ১৬ মার্চ লন্ডনে জন্মগ্রহণ করেন। তার মাতা হান্নাহ হিলের বয়স ছিল তখন ১৯ বছর। হান্নাহ দাবী করেন যে তার পিতার নাম সিডনি হক্‌স, কিন্তু তার পিতার পরিচয় জানা যায় নি। তার জন্মের তিন মাস পর তার মাতা চার্লস চ্যাপলিন সিনিয়রকে বিয়ে করেন এবং তার উপনাম চ্যাপলিন রাখা হয়। সিডনি ও তার ছোট ভাই চার্লি দুজনে একসাথে হ্যানওয়েলের কুকু স্কুলে পড়াশুনা করতেন।
সিডনি ১৯০৬ সালে ফ্রেড কার্নো কোম্পানিতে যোগ দেন এবং ১৯০৮ সালের মধ্যে তারকা খ্যাতি লাভ করেন। তার ছোট ভাই চ্যাপলিন তার মাধ্যমে এই কোম্পানি যোগ দেয় এবং পরবর্তীতে তারা আমেরিকা সফরে যায়। চার্লি কিস্টোনে যোগ দেওয়ার পর তাকেও সেখানে যোগ দেওয়ার প্রস্তাব দেয়। সিডনি ও তার স্ত্রী মিনি ১৯১৪ সালের অক্টোবরে ক্যালিফোর্নিয়া যান। তিনি সেখানে কয়েকটি হাস্যরসাত্মক চলচ্চিত্রে অভিনয় করেন, তার মধ্যে উল্লেখযোগ্য হল "আ সাবমেরিন পাইরেট" এবং "টিলিস পাঙ্কচার্ড রোম্যান্স", যা সফল হয়।
এই সফলতার ধারাবাহিকতায় সিডনি চার্লির জন্য ভাল কোম্পানি পাওয়ার জন্য পর্দায় অভিনয় ছেড়ে দেন। ১৯১৬ সালের ২৭ ফেব্রুয়ারি চার্লির জন্য তিনি মিউচুয়াল ফিল্মের সাথে ৫০০,০০০ মার্কিন ডলারের চুক্তি করেন, এবং পরে এই চুক্তির মেয়াদ শেষ হলে ১৯১৭ সালের ১৭ জুন ফার্স্ট ন্যাশনালের সাথে চার্লির জন্য ১.২৫ মিলিয়ন ডলারের চুক্তি করেন। পরবর্তীতে তিনি চার্লির ব্যবসায়িক বিষয়াবলী তাদারকি শুরু করেন। পাশাপাশি তিনি ফার্স্ট ন্যাশনালের "পে ডে" (১৯২২) ও "দ্য পিলগ্রিম" (১৯২৩) চলচ্চিত্রে অভিনয় করেন। ১৯১৯ সালে নিজেও ফ্যামাস প্লেয়ার্স-লাস্কির সাথে মিলিয়ন ডলারের চুক্তিতে আবদ্ধ হন। কিন্তু কিছু সমস্যা কারণে তিনি সফল হতে পারেন নি এবং অসফল "কিং, কুইন, জোকার" (১৯২১) চলচ্চিত্রে অভিনয় করেন। পরবর্তীতে তিনি কলিন মুরের সাথে "দ্য পারফেক্ট ফ্ল্যাপার" (১৯২৪), এবং "আ ক্রিস্টি কমেডি" ও "চার্লিস আন্ট" (১৯২৫) চলচ্চিত্রে অভিনয় করেন। এছাড়া তিনি ওয়ার্নার ব্রস. পিকচার্সের পাঁচটি চলচ্চিত্র, "দ্য ম্যান অন দ্য বক্স" (১৯২৫), "ওহ, হোয়াট আনার্স!" (১৯২৬), "দ্য বেটার ওল" (১৯২৬), "দ্য মিসিং লিংক" (১৯২৭), এবং "দ্য ফরচুন হান্টার" (১৯২৭) এ অভিনয় করেন। "দ্য বেটার ওল" ছিল তার সেরা চলচ্চিত্র, কারণ এতে তিনি কার্টুনিস্ট ব্রুস বাইর্ন্সফাদারের বিখ্যাত প্রথম বিশ্বযুদ্ধের চরিত্র ওল্ড বিল ভূমিকায় অভিনয় করেন এবং এটি ছিল ওয়ার্নার ব্রাদার্সের দ্বিতীয় ভিটাফোন সঙ্গীতযুক্ত চলচ্চিত্র।
ব্রিটিশ ইন্টারন্যাশনাল পিকচার্সের সাথে সিডনির প্রথম চলচ্চিত্র "আ লিটল বিট অব ফ্লাফ" ছিল তার শেষ চলচ্চিত্র। ১৯২৯ সালে তিনি এই স্টুডিওর সাথে তার দ্বিতীয় চলচ্চিত্র "মামিং বার্ডস" চলচ্চিত্রের কাজ শুরু করেন। তার সহ-অভিনেত্রী মলি রাইট সিডনির বিরুদ্ধে তার স্তনবৃন্তে কামড় দেওয়ার অভিযোগ করেন। স্টুডিও রাইটের অভিযোগ খতিয়ে দেখে যে তার অভিযোগ সত্য। এই কেলেঙ্কারির পর তিনি ইংল্যান্ড ছেড়ে যান এবং আর কিছু অনাদায়ী কর রয়ে যায়। ১৯৩০ সালে তাকে দেউলিয়া ঘোষণা করা হয়।
রিচার্ড অ্যাটেনব্রোর "চ্যাপলিন" চলচ্চিত্রে তার কিশোর বয়সের চরিত্রে অভিনয় করেন নিকোলাস গ্যাট এবং প্রাপ্তবয়স্ক চরিত্রে অভিনয় করেন পল রাইস। এতে চার্লির সাথে তার ব্যক্তিগত ও ব্যবসায়িক সম্পর্ক চিত্রায়িত করা হয়।
উর্বশী ঢোলকিয়া

উর্বশী ঢোলাকিয়া হচ্ছেন একজন ভারতীয় টেলিভিশন অভিনেত্রী। তিনি স্টার প্লাসে সম্প্রচারিত জনপ্রিয় নাটক কাসৌটি জিন্দেগী কে-এ কমলিকা বসু চরিত্রে অভিনয়ের মাধ্যমে অধিক পরিচিতি অর্জন করেছেন। এছাড়াও তিনি কালারসে প্রচারিত জনপ্রিয় রিয়্যালিটি অনুষ্ঠান বিগ বসের ষষ্ঠ আসরে অংশগ্রহণ করেছেন, যেখানে তিনি ২০১৩ সালের প্রথম দিকে বিজয়ী হন। বর্তমানে তিনি কালারসে প্রচারিত কল্পনাপ্রসূত টেলিভিশন নাটক চন্দ্রাকান্তে রানী ইরাবতীর চরিত্রে অভিনয় করছেন।
উর্বশী ঢোলাকিয়া অভিনেত্রী রেবতীর সঙ্গে লাক্সের এক টিভি বিজ্ঞাপনে মাত্র ছয় বছর বয়সে উপস্থিত হওয়ার মাধ্যমে তার অভিনয়ে কর্মজীবন শুরু করেন, এরপর তার প্রথম টেলিভিশন ধারাবাহিক দেখ ভাই দেখ-এ শিল্পা চরিত্রে অভিনয় করেন, এই নাটকটি দূরদর্শনে সম্প্রচারিত হয়েছিল। পরবর্তীতে তিনি ওয়াক্ত কি রাফতার নাটকে অভিনয় করেছেন। এছাড়াও তিনি ঘর এক মন্দির, কভি সৌতন কভি সাহেলি, কাসৌটি জিন্দেগী কে এবং কাহি তো হোগার মতো নাটকে অভিনয় করেন। ধোলাকিয়া কাসৌটি জিন্দেগী কেতে কমলিকা বসুর চরিত্রে অভিনয় করার মাধ্যমে অধিক জনপ্রিয়তা অর্জন করেন। ২০১২ সালে তিনি কালারসে প্রচারিত জনপ্রিয় রিয়্যালিটি অনুষ্ঠান বিগ বসের ষষ্ঠ আসরে অংশগ্রহণ করেন এবং ১২ জানুয়ারি ২০১৩ সালে উক্ত মৌসুমের বিজয়ী হিসেবে আবির্ভূত হন। ২০১৭ সালে তিনি কালারসে প্রচারিত কল্পনাপ্রসূত টেলিভিশন নাটক চন্দ্রাকান্তে রানী ইরাবতীর চরিত্রে অভিনয় করেন।
শহিদুর রহমান

শহিদুর রহমান শহিদ (জন্ম: ১ জানুয়ারি, ১৯৬৩) চট্টগ্রামে জন্মগ্রহণকারী প্রথিতযশা সাবেক বাংলাদেশী আন্তর্জাতিক ক্রিকেটার। বাংলাদেশ ক্রিকেট দলের পক্ষে ১৯৮৫-৮৬ সময়কালে আন্তর্জাতিক ক্রিকেট অঙ্গনে প্রতিনিধিত্ব করেছেন। ঘরোয়া প্রথম-শ্রেণীর ক্রিকেটে আবাহনী লিমিটেড ক্রিকেট দলে খেলেছেন শহিদুর রহমান। দলে তিনি মূলতঃ শীর্ষসারির ব্যাটসম্যানরূপে ডানহাতে ব্যাটিং করতেন। এছাড়াও দলের প্রয়োজনে ডানহাতে অফ ব্রেক বোলিংয়ে অংশ নিতেন।
ইংল্যান্ডে অনুষ্ঠিত ১৯৮৬ সালে তৎকালীন টেস্ট বহির্ভূত দেশগুলোর অংশগ্রহণে আইসিসি ট্রফি প্রতিযোগিতায় অংশ নেন। জিম্বাবুয়ের বিপক্ষে প্রথম খেলতে নামেন। জিম্বাবুয়ের পর্বতসম ৩১৫ রানের জয়ের লক্ষ্যমাত্রায় নেমে বাংলাদেশ ১৭১ রানে অল-আউট হয়। খেলায় তিনি ১৪ রান করেছিলেন। পরের খেলায় কেনিয়ার বিপক্ষে ১৪৪ রানে ইনিংস শেষ করে। ৩ রান করলেও বাংলাদেশ দল নাটকীয়ভাবে নিম্নমূখী দলীয় সংগ্রহের খেলায় ৯ রানে জয় পেয়েছিল।
১৯৮৬ সালে দুইটি একদিনের আন্তর্জাতিকে অংশ নেয়ার সৌভাগ্য হয় তার। বাংলাদেশের ক্রিকেটের ইতিহাসে প্রথম ওডিআইয়ে সর্বোচ্চ রান সংগ্রাহকের ভূমিকায় অবতীর্ণ হয়েছিলেন। ৩১ মার্চ, ১৯৮৬ তারিখে মোরাতুয়ার টাইরোন ফার্নান্দো স্টেডিয়ামে জন প্লেয়ার গোল্ড লীফ ট্রফি প্রতিযোগিতায় পাকিস্তানের বিপক্ষে তার ওডিআই অভিষেক ঘটে। খেলায় চার নম্বরে ব্যাটিংয়ে নেমে তিনি ৬০ বল মোকাবেলা করে ৩৭ রান দলের সর্বোচ্চ রান সংগ্রহকারী ছিলেন। তবে, ওয়াসিম আকরাম, ইমরান খান ও আব্দুল কাদিরের ন্যায় খ্যাতনামা বোলারের বিপরীতে যথাযথভাবে রুখে না দাড়ানোয় বাংলাদেশ দল ৯৪ রানে অল-আউট হয়ে যায়।
এরপর ২ মার্চ, ১৯৮৬ তারিখে ক্যান্ডির অ্যাসগিরিয়া স্টেডিয়ামে স্বাগতিক শ্রীলঙ্কার বিপক্ষে মাঠে নামেন। এ খেলায় পাঁচ নম্বরে ব্যাটিংয়ে নেমে ২৫ রানে প্যাভিলিয়নের পথে পা বাড়ান। বাংলাদেশ ১৩১ রানে আউট হলে শ্রীলঙ্কা ৭ উইকেটে জয় পায়।
১৯৮৫-৮৬ মৌসুমের পর তাকে আর কোন আন্তর্জাতিক খেলায় অংশগ্রহণ করতে দেখা যায়নি।
সনদ

সনদ শব্দটি বাংলাভাষায় বিভিন্ন অর্থে ব্যবহার করা হয়ে থাকে। সনদ বা সনদপত্র দ্বারা সাধারণত শিক্ষাক্ষেত্রে অর্জিত প্রমাণপত্র কে বোঝানো হয়ে থাকে। এটাকে শিক্ষাসনদও বলা হয়। সনদ দ্বারা দলিলও বোঝানো হয়। ইসলামে হাদিস বর্ণনায় দুটি অংশ থাকে। প্রথম অংশকে সনদ বা ইসনাদ এবং দ্বিতীয় অংশকে মাতন বলা হয়। মোঘল শাসনামলে প্রশাসনিক কাজে সর্বোচ্চ কর্তৃপক্ষ কিংবা সম্রাট নির্ধারিত ব্যক্তির সিলমোহরসহ রাজকীয় ঘোষণাপত্রকে সনদ বলা হতো। এটা সম্রাটের স্বীকৃত দলিল বা প্রমাণপত্র যার দ্বারা কোন ব্যক্তি বা সংস্থাকে উপাধি, পদ, সুযোগ-সুবিধা ইত্যাদি প্রদান করা হতো।
সাধারণত সম্রাটের দেয়া সনদ ফরমান নামে পরিচিত ছিলো। তিনি ফরমান জারির মাধ্যমে বিভিন্ন ধরনের সুযোগ সুবিধা প্রদান করতেন। সম্রাট ফররুখ সিয়ার ১৭১৭ সালে ইস্ট ইন্ডিয়া কোম্পানীর জন্য ফরমান জারি করেন। সম্রাট শাহ আলম ১৭৬৫ সালে এক ফরমানের মাধ্যমে বাংলা, বিহার, উড়িষ্যার দেওয়ানি ইস্ট ইন্ডিয়া কোম্পানিকে প্রদান করেন। স্বাধীন সম্রাটের কাছ থেকে পাওয়া ফরমান সনদ-ই মিলকিয়াত নামে পরিচিত ছিলো। সকল প্রকার জমিদারী, জায়গীর, মদদ-ই-মাশ (জ্ঞান বা শিক্ষাচর্চার জন্যে জমি প্রদান), আলতমঘা (ধর্মীয় কাজে নিস্কর জমি প্রদান) ইত্যাদি কাজে সনদ প্রদান করা হতো। সুবাদার (সুবাহদার) ও দেওয়ানগন সম্রাটের প্রতিনিধি হিসেবে সম্রাটকে জানিয়ে এ ধরনের সনদ দিতে পারতেন। এসব সনদ সনদ-ই-মুত্তাবিক নামে পরিচিত ছিলো। কোম্পানী শাসনামলে দুই পক্ষের অধিকার ও দায়দায়িত্ব সম্পর্কিত চুক্তিকে সাধারণভাবে সনদ বলা হতো। এদেশীয় কর্মচারীগণ কোম্পানির চুক্তিবদ্ধ কর্মকর্তাদেরকে সনদি সাহেব বলে ডাকতো। ব্রিটিশ আমলে কিছু শাসককে সনদ'স অব এডপশান দেয়া হয় যাতে শাসকেরা চাইলে শাসকেরা স্থানীয় অভিজাত পরিবার থেকে নিজেদের উত্তরসূরী মনোনীত করতে পারতো।
একজন ব্যক্তি নির্দিষ্ট শিক্ষা অর্জনের মাধ্যমে এই ধরনের শিক্ষা সনদ অর্জন করে থাকেন৷ অধিকাংশ সময়ে এই অর্জন পরীক্ষার মাধ্যমে নির্ধারণ করা হয়। পৃথিবীর অনেক দেশে মাধ্যমিক শিক্ষা সমাপ্তের পর সনদ প্রদান করা হয়ে থাকে। যেমন বাংলাদেশে দশম শ্রেণী পাশ করার পরে জাতীয় ভাবে আয়োজিত পরীক্ষার মাধ্যমে উত্তীর্ণদের একটি সনদ প্রদান করা হয় যাকে মাধ্যমিক বিদ্যালয় সনদ (এসএসসি নামে বহুল পরিচিত) বলা হয়।
চিকিৎসা সনদ বা ডাক্তারের সনদ হচ্ছে চিকিৎসক প্রদত্ত একটি লিখিত পত্র যা একজন রোগীর স্বাস্থ্য ব্যাখ্যা করে। নির্দিষ্ট কিছু চাকরিতে যোগদানের ক্ষেত্রে কিংবা কর্মক্ষেত্রে অসুস্থতাজনিত কারণে অনুপস্থিত থাকলে চিকিৎসা সনদ প্রদর্শনের প্রয়োজন হয়।
জন্মসনদ শিশু জন্মের সমসাময়িক সময়ে প্রদান করা হয়ে থাকে। পৃথিবীর প্রায় সব দেশে সরকারি পর্যায়ে জন্মসনদ প্রদানের ব্যবস্থা আছে। জন্মসনদ বিদ্যালয়ে ভর্তিসহ বিবিধ নাগরিক সুবিধা প্রাপ্তির ক্ষেত্রে সহায়ক হয়।
মৃত্যু সনদ সাধারণত ডাক্তার কর্তৃক হাসপাতালের মাধ্যমে দেওয়া হয়। কিছু ক্ষেত্রে সরকার কর্তৃক নির্ধারিত প্রতিনিধিরা দিয়ে থাকে। এতে ব্যক্তির মৃত্যু তারিখ, স্থান, মৃত্যুর কারণ উল্লেখ করা থাকে।
সোনালী রাউত

সোনালী রাউত হচ্ছেন একজন ভারতীয় মডেল এবং অভিনেত্রী। তিনি ২০১৪ সালে কালারসে সম্প্রচারিত জনপ্রিয় টেলিভিশন অনুষ্ঠান বিগ বস ৮-এ একজন প্রতিযোগী হিসেবে অংশগ্রহণ করেছেন।
মডেল উজ্জ্বলা রাউত হচ্ছেন তার বড় বোন।
২০১০ সালে, সোনালী রাউত বার্ষিক কিংফিশার ক্যালেন্ডারের জন্য একটি মডেলিং অ্যাসাইনমেন্ট জয়লাভ করেছিলেন, যেখানে মডেলরা সাঁতারের পোষাকে উপস্থিত হয়েছিল। ২০১৪ সালে, রাউত বলিউড চলচ্চিত্র দ্য এক্সপোজে অভিনয় করেন, যেখানে তিনি একজন চলচ্চিত্র তারকার চরিত্রে অভিনয় করেছেন। এক সাক্ষাত্কারে, তিনি বলিউডকে "খুব একটা স্বাগতপূর্ণ নয়" বলে বর্ণনা করেছেন। তিনি ভারতীয় রিয়্যালিটি অনুষ্ঠান বিগ বস ৮-এ একজন প্রতিযোগী হিসেবে উপস্থিত হওয়ার জন্য কন্নড চলচ্চিত্র পরিচালক এস. কে. বাসীদ কর্তৃক পরিচালিত "৯৯% ইউজলেস ফেলোস" নামে একটি চলচ্চিত্রে অভিনয় করার প্রতিশ্রুতি থাকা সত্ত্বেও সেটিতে অভিনয় করেননি।
তিনি বিগ বস ৮-এ একজন প্রতিযোগী হিসেবে উপস্থিত হয়েছিলেন এবং বিস্ময়কর ভোটের সিদ্ধান্তের পর প্রথম সপ্তাহেই ঘর থেকে উচ্ছন্ন হয়ে যান। অতঃপর ১১তম দিনে তিনি পুনরায় ঘরে প্রবেশ করেন এবং উক্ত আসরের একজন চূড়ান্ত প্রতিযোগীতে পরিণত হন। তিনি ১০৫তম দিনে পুনীত ইসারের সাথে ঘর থেকে উচ্ছন্ন হন।
২০১৬ সালে, রাউট গ্রেট গ্র্যান্ড মাস্তিতে শাইনী নামে এক গৃহকর্মীর চরিত্রে অভিনয় করেন, একই সাথে তিনি এই চলচ্চিত্রের "লিপস্টিক লাগা কে" গানে আইটেম গার্ল হিসেবে উপস্থিত হন।
আ কাউন্টেস ফ্রম হংকং

আ কাউন্টেস ফ্রম হংকং (ইংরেজি: A Countess from Hong Kong) হল ১৯৬৭ সালে মুক্তিপ্রাপ্ত মার্কিন চলচ্চিত্র। এটি রচনা, পরিচালনা ও প্রযোজনা করেছেন চার্লি চ্যাপলিন। এতে প্রধান চরিত্রে অভিনয় করেছেন মার্লোন ব্র্যান্ডো, সোফিয়া লরেন, টিপ্পি হেড্রেন, ও সিডনি আর্ল চ্যাপলিন। এটি চ্যাপলিন পরিচালিত, প্রযোজিত ও রচিত এবং সুরারোপিত সর্বশেষ চলচ্চিত্র। এছারা এটি তার পরিচালিত দুটি চলচ্চিত্রের একটি যাতে তিনি নিজে অভিনয় করেন নি, অপরটি ছিল "আ ওম্যান অব প্যারিস"।
চলচ্চিত্র মিশ্র ও ইতিবাচক পর্যালোচনা অর্জন করে এবং পর্যালোচনাভিত্তিক ওয়েবসাইট রটেন টম্যাটোসে ৫টি পর্যালোচনার ভিত্তিতে ছবিটির রেটিং স্কোর ৬০%।
সমালোচক টিম হান্টার ও অ্যান্ড্রু স্যারিস, কবি জন বেৎজেমান, এবং পরিচালক ফ্রঁসোয়া ত্রুফো এই চলচ্চিত্রটিকে চ্যাপলিনের শ্রেষ্ঠ চলচ্চিত্র বলে বিবেচনা করেন। অভিনেতা জ্যাক নিকোলসন এই চলচ্চিত্রের বিশাল ভক্ত।
গুরুদুয়ারা সঙ্গতটোলা

গুরুদুয়ারা সঙ্গতটোলা বাংলাদেশের রাজধানী ঢাকায় অবস্থিত একটি শিখ ধর্মীয় উপাসনালয়। এটি ঢাকার বাংলাবাজারে ১৪ নম্বর শ্রীশদাস লেনে অবস্থিত।
নবম শিখ গুরু তেগ বাহাদুর সতের শতকে আসাম থেকে ঢাকায় আসেন এবং ১৬৬৬-১৬৬৮ খ্রিস্টাব্দ পর্যন্ত প্রায় দুই বছর এখানে অবস্থান করেন। এসময় তিনি বাংলাবাজারে গুরুদুয়ারা সঙ্গতটোলা নির্মাণ করেন। 
সঙ্গতটোলার আদি স্থাপনাটি সম্ভবত বিলীন হয়ে গেছে। বর্তমান ভবনটি একটি দ্বিতল ভবন। এতে একটি ঘোরানো বা বাঁকানো বারান্দা আছে যা বাহির থেকে দেখা যায়। দেওয়ালে চাকতি ও তরবারির চিহ্ন আঁকা। সিঁড়ির পাশে একটি চওড়া দেয়াল এর ভাঙা অংশ দেখা যায়, যা থেকে মনে হয় এখানে এক বা একাধিক ঘর ছিল। ভবনের দ্বিতীয় তলায় রয়েছে প্রার্থনাঘর। প্রার্থনাঘরে শিখদের পবিত্র ধর্মগ্রন্থ গ্রন্থসাহেব রাখা আছে। এছাড়া এখানে তেগবাহাদুরের ছবিও সংরক্ষিত আছে।
প্রায় সাড়ে তিনশ বছরের পুরনো এ উপাসনালয়টি এখন জরাজীর্ণ হয়ে পড়েছে। এর কিছু অংশ দখল হয়ে গেছে। নিচতলার অফিসকক্ষের দেয়াল এর আবরণ খুলে গেছে। সিঁড়ির ডান পাশের দেয়াল বহুদিন ধরে ভাঙা। পুরনো এই স্থাপনাটি প্রত্নতাত্ত্বিক নিদর্শন বা অন্য কোন সংরক্ষিত তালিকার অন্তর্ভুক্ত করা হয়নি। 
গুরুদুয়ারা নানকশাহী, ঢাকা এর সেবকগণ সঙ্গতটোলার দেখাশোনা করে থাকেন। প্রতিদিন সকালে একজন গ্রন্থি বা প্রার্থনাকারী সঙ্গতটোলায় প্রার্থনা করেন। এছাড়া প্রতি শনিবার কীর্তনের আয়োজন করা হয় যাতে স্থানীয় শিখ ধর্মাবলম্বীরা অংশ নিয়ে থাকেন। 
সঙ্গতটোলা সহ বাংলাদেশের পাঁচটি গুরুদুয়ারা ‘গুরুদুয়ারা ম্যানেজমেন্ট কমিটি বাংলাদেশ’ (আরইজিডি) এবং ভারতের পাঞ্জাব প্রদেশের সাম্পারদাই কার সেবা নামক সেবামূলক প্রতিষ্ঠানের যৌথ সহযোগীতায় পরিচালিত হয়। ভারতের শিখ ধর্মীয় সংগঠন ‘কারসেবা সারহালি’ থেকে গুরুদুয়ারাসমূহ পরিচালনার জন্য অর্থপ্রদান করা হয়।
নাতাশা স্টানকোভিচ

নাতাশা স্টানকোভিচ () হচ্ছেন একজন সার্বিয়ান মডেল, নৃত্যশিল্পী এবং অভিনেত্রী। তিনি বলিউডের বেশ কয়েকটি চলচ্চিত্রে কাজ করছেন। তিনি ২০১৩ সালে মুক্তিপ্রাপ্ত প্রকাশ ঝার হিন্দি চলচ্চিত্র সত্যগ্রহের একটি গানে নৃত্য পরিবেশন করে সকলের নজরে আসেন।
স্টানকোভিচ সার্বিয়ায় জন্মগ্রহণ করেছেন। তিনি মাত্র ১৭ বছর বয়সে ব্যালে নৃত্য স্কুলতে ভর্তি হন, তারপর তিনি সার্বিয়ায় মডেলিং শুরু করেন। ২০১২ সালে তিনি মুম্বাই আসেন এবং জনসন এন্ড জনসনের জন্য একটি বিজ্ঞাপনে উপস্থিত হন। তিনি বলিউডের জনপ্রিয় অভিনেতা রণবীর সিংয়ের সাথে ডুরেক্সের একাধিক বিজ্ঞাপনে উপস্থিত হন।
স্টানকোভিচ মুলত একজন মডেল হিসেবে ভারতে আসেন এবং অতঃপর তিনি বিভিন্ন টেলিভিশন বিজ্ঞাপনে কাজ করেন। তিনি ভারতীয় জনপ্রিয় রিয়্যালিটি অনুষ্ঠান বিগ বসের অষ্টম আসরে অংশগ্রহণ করেন। বিগ বসের ঘরের নিয়ম অনুসরণ করে, স্টানকোভিচ ভাষায় কথা বলতে শেখেন। ২০১৪ সালের ১৯ অক্টোবর ২৮তম দিনে ঘর থেকে উচ্ছন্ন হয়ে যান। পরবর্তীতে ২০১৫ সালে তিনি বাদশাহর জনপ্রিয় গান "ডিজে ওয়ালে বাবু" গানে উপস্থিত হন।
কোডি রামমূর্তী নাইডু

কোডি রামমূর্তী নাইডু (১৮৮২-১৯৪২), বা প্রফেসর রামমূর্তী, একজন ভারতীয় বডিবিল্ডার ছিলেন যিনি কুস্তির ক্ষেত্রে ভারতে প্রচুর সম্মান অর্জন করেছিলেন। শ্রীকাকুলাম জেলা থেকে আসা নাইডু, সমগ্র পাঞ্জাব জুড়ে এবং আন্তর্জাতিকভাবে কুস্তি প্রতিযোগিতায় আধিপত্য করেন। প্রফেসর রামুর্তি ভিজানাগারামের কলেজের শারীরিক শিক্ষা শিক্ষক হিসেবে কাজ করেছেন। তিনি বায়ু স্তম্ভনা (বায়ু প্রতিরোধ) এবং জল স্তম্ভনা (জল প্রতিরোধ)-এর গভীর জ্ঞান অর্জন করেছিলেন । যুক্তরাজ্যের রাজা পঞ্চম জর্জ তাকে 'কালিযুগের ভীম' উপাধি দিয়ে পুরস্কার প্রদান করা হয়। তিনি একটি সার্কাস প্রতিষ্ঠা করেন এবং প্রচুর অর্থ উপার্জন করেন, কিন্তু এর বড়ো ভাগই তিনি দান করে দেন। ভারতীয় স্বাধীনতা আন্দোলনে তিনি অনেক অবদান রাখেন। ভীম ভবানী তার সার্কাসে যোগ দিয়েছিলেন।
জাপানের সম্রাট

জাপানের সম্রাট হলেন জাপান রাষ্ট্রের প্রধান। ১৯৪৭ সালের সংবিধান অনুযায়ী, তিনি "রাষ্ট্র ও জনগণের ঐক্যের প্রতীক" এবং তার "সরকার সম্পর্কিত কোন ক্ষমতা" নেই। ঐতিহাসিকভাবে, তিনি শিন্তৌ ধর্মের সর্বোচ্চ কর্তৃপক্ষ। জাপানি ভাষায় সম্রাটকে তেন্নো (天皇)
 বলা হয়, যার অর্থ "স্বর্গীয় সার্বভৌম"। ইংরাজিতে আগে মিকাদো (帝)
শব্দটি ব্যবহার করা হত, এখন আর তা করা হয় না।
হরিদাস মিত্র

হরিদাস মিত্র ছিলেন আজাদ হিন্দ ফৌজের বিপ্লবী ও পশ্চিমবঙ্গের প্রাক্তন ডেপুটি স্পিকার। তার পুত্র অমিত মিত্র বর্তমান পশ্চিমবঙ্গ সরকারের অর্থমন্ত্রী।
হরিদাস মিত্র নেতাজী সুভাষচন্দ্র বসু গঠিত আজাদ হিন্দ ফৌজের গোপন বাহিনীর অন্যতম প্রধান ছিলেন। দ্বিতীয় বিশ্বযুদ্ধ শেষে আরো তিনজন বিপ্লবী জ্যোতিষচন্দ্র বসু, পবিত্র রায় অমর সিং গিল সহ হরিদাস মিত্র ধরা পড়েন। বাকিদের সাথে রাজদ্রোহের অভিযোগে তারও মৃত্যুদণ্ডের আদেশ হয় ১৯৪৫ সালের ১১ সেপ্টেম্বর। মহাত্মা গান্ধীর চেষ্টায় তাদের মৃত্যুদণ্ড মকুব হয়।
হরিদাস মিত্র সংসদীয় রাজনীতিতে যোগ দিয়ে ডেপুটি স্পীকার হন। তার স্ত্রী বেলা মিত্র স্বাধীনতা সংগ্রামী ও সমাজকর্মী হিসেবে জনপ্রিয় ছিলেন।
এমভি সালাহউদ্দিন-২

এমভি সালাহউদ্দিন-২ ছিল একটি লঞ্চ যা ২০০২ সালের ৩ মে বাংলাদেশের ঢাকার দক্ষিণে, চাঁদপুরের ষাটনলে মেঘনা নদীতে রাত্রিবেলা ডুবে যায়। এই দুর্ঘটনার কবলে পড়ে ৪৫০ জনেরও অধিক লোক প্রাণ হারায়।
২০০২ সালের ০৩ মে এই দিনে ঢাকা-কালাইয়া-রাঙ্গাবালীর সালাউদ্দিন-২ চাঁদপুরের ষাটনলে ঝড়ের কবলে ডুবে যায়।
৪৫০ জনের অধিক মারা যায়,বেঁচে ফিরে ১০০ এর মতো।
মৌনী রায়

মৌনী রায় (জন্ম: ২৮ সেপ্টেম্বর, ১৯৮৫) হচ্ছেন একজন ভারতীয় চলচ্চিত্র ও টেলিভিশন অভিনেত্রী এবং মডেল। তিনি কালারসে সম্প্রচারিত নাগিনে শিবণ্যা রিতিক সিং এবং শিবাঙ্গী রকি প্রতাপ সিং চরিত্রে অভিনয়ের মাধ্যমে অধিক পরিচিতি লাভ করেছেন। এছাড়াও তিনি জুনুন – অ্যায়সি নাফরাত তো ক্যায়সা ইশকে মীরা চরিত্রে অভিনয় করেছেন। ২০১৪ সালে, তিনি ঝলক দিখলা যায় একজন প্রতিযোগী হিসেবে প্রতিযোগিতা করেছেন। তিনি হচ্ছেন একজন প্রশিক্ষিত কত্থক নৃত্যশিল্পী।
মৌনী রায় ২৭ জানুয়ারি ২০২২ পশ্চিমবঙ্গের বিখ্যাত ব্যাবসায়ি সুরাজ নাম্বিয়ার কে পারিবারিক ভাবে বিয়ে করেন
মৌনী রায় জন্মগ্রহণ করেন ২৮ শে সেপ্টেম্বর ১৯৮৫ সালে পশ্চিমবঙ্গের কোচবিহারের এক বাঙালি পরিবারে। তার পিতামহ, শেখর চন্দ্র রায় একজন সুপরিচিত জাতীয় থিয়েটার শিল্পী ছিলেন। তার মা মুক্তি থিয়েটার শিল্পী হলেও তার বাবা অনিল রায় কোচবিহার জেলা পরিষদের অফিসের সুপারিনটেনডেন্ট। কোচবিহারের বাবুরহাটে কেন্দ্রীয় বিদ্যালয়ে ১২ তম শ্রেণি পর্যন্ত পড়তেন এবং তারপর দিল্লি যান। তিনি তার বাবা-মায়ের আস্থা নিয়ে জামিয়া মিলিয়া ইসলামিয়াতে গণযোগাযোগে ভর্তি হন, কিন্তু কোর্সের মাঝে তা ছেড়ে দিয়ে চলে যান এবং মুম্বইতে গিয়ে তার ভাগ্য চলচ্চিত্রে দেখার চেষ্টা করেন। তিনি তার পরীক্ষার ১ম অংশ সমাপ্ত করেন এবং পরে আর দিল্লি ফিরেননি।
রায় তার কর্মজীবন শুরু করেন ২০০৭ সালে নাটক কিউকী সাস ভি কাভি বাহু থি এ।এতে ছিলেন পুলকিত সম্রাট। এরপর তিনি জারা নাচকে দিখাও তে কারিশমা তান্না ও জেনিফার উইংগেটের সাথে প্রথম সেশন জিতে নেন। তারপর কস্তুুরি সিরিজে তাকে শিবানী রুপে দেখা যায়। ২০০৯ সালে, রায় পতি পত্নী ওর তে গৌরব চোপড়ার সাথে, ২০১০ সালে অংশগ্রহণ করেন, তিনি দো সাহেলিয়া তে রুপ হিসেবে অভিনয় করেন।
২০১২ থেকে ২০১৪ পর্যন্ত লাইফ ওকে'র দেব কি দেব মহাদেব এ সতীর ভূমিকায় অভিনয় করে খ্যাতি অর্জন করেছেন। ২০১৩ সালে ২০১৪ সালে তিনি জুনুন – অ্যায়সি নাফরাত তো ক্যায়সা ইশক এ আদিত্য রেদজির বিপরীতে অভিনয় করেন। ২০১৪ সালে, তিনি কালারস র ঝালক ডিখ লাজাতে নৃত্য প্রদর্শনীতে অংশ নেন। তিনি সম্পূর্ণ ১৪ সপ্তাহের জন্যে এতে টিকে ছিলেন ও ফাইনালিস্ত হিসেবে শেষ করেছেন।
২০১৫ সালে টেলিভিশনে ফিরে আসেন একতা কাপুরের অতিপ্রাকৃত সিরিজ নাগিন এ শিবানীর ভূমিকায়ই।এতে অভিনয় করেছেন অর্জুন বিজয়লানি এবং আদা খান। তিনি বক্স ক্রিকেট লীগএ মুম্বই টাইগারদের খেলোয়াড়দের একজন। তিনি এন্ড টিভিতে নৃত্যশিল্পী শো ইউ কান থিঙ্ক ইউ ডান্স"উপস্থাপন করেন রিথভিক ধানজানির সাথে। রায় নাগিনের সিজন ২ তেও একটি ডবল ভূমিকা পালন করেন। এর আগে, তিনি নিশ্চিত করেছিলেন যে তিনি নাগিনের তৃতীয় সিজনের প্রধান চরিত্রে থাকবেন। বলিউডের চলচ্চিত্রের ব্যস্ত সময়সূচীর কারণে তিনি অংশ নেন নি।"
বর্তমানে মৌনী রায় "ব্রহ্মাস্ত্র" ছবির শুটিং এ ব্যস্ত আছেন।এই ছবিতে তার বিপরীতে রয়েছেন অমিতাভ বচ্চন,আলিয়া ভাট সহ আরো অনেকে। এছাড়াও তিনি "গোল্ড"মুভিতে অক্ষয় কুমার এর বিপরিতে অভিনয় করেছেন।ছবিতে তার চরিত্রের নাম মিস মনবীণা সেন।
মৌনী রায় রোমিও আকবর ওয়ালেট সিনেমাতে অভিনয় করেছেন জন আব্রাহামের সাথে।
দি ইমিগ্র্যান্ট (১৯১৭-এর চলচ্চিত্র)

দি ইমিগ্র্যান্ট (ইংরেজি: The Immigrant, বাংলা অনুবাদ: "অভিবাসী") হল চার্লি চ্যাপলিন রচিত ও পরিচালিত ১৯১৭ সালের মার্কিন প্রণয়ধর্মী হাস্যরসাত্মক নির্বাক চলচ্চিত্র। এতে চ্যাপলিনের দ্য ট্রাম্প চরিত্রটি অভিবাসী হিসেবে মার্কিন যুক্তরাষ্ট্রে আসে এবং আটলান্টিক মহাসাগরে চুরির দায়ে অভিযুক্ত হয় এবং যাত্রাপথে এক তরুণীর প্রেমে পড়ে। এতে তরুণী চরিত্রে অভিনয় করেন এডনা পারভায়েন্স। এছাড়া অন্যান্য ভূমিকায় অভিনয় করেন এরিক ক্যাম্পবেল, আলবার্ট অস্টিন ও হেনরি বার্গম্যান।
চ্যাপলিনের চরিত্রটি একজন অভিবাসন কর্মকর্তাকে লাথি দিচ্ছে এই দৃশ্যকে পরবর্তীতে ১৯৫২ সালে চ্যাপলিনের আমেরিকা-বিরোধিতার চিত্র হিসেবে তুলে ধরে তাকে মার্কিন যুক্তরাষ্ট্র থেকে বেরিয়ে যেতে বাধ্য করা হয়। ১৯৯৮ সালে "দ্য ইমিগ্র্যান্ট" "সাংস্কৃতিক, ঐতিহাসিক, বা নান্দনিকভাবে গুরুত্বপূর্ণ" বিবেচনায় লাইব্রেরি অব কংগ্রেস মার্কিন যুক্তরাষ্ট্রের জাতীয় চলচ্চিত্র রেজিস্ট্রিতে ছবিটি সংরক্ষণের জন্য নির্বাচন করে।
আমেরিকার তৎকালীন প্রায় সকল চলচ্চিত্রের মত "দি ইমিগ্র্যান্ট" ছবিটিতেও মার্কিন যুক্তরাষ্ট্রের চলচ্চিত্র সেন্সর বোর্ড কর্তৃক কিছু দৃশ্য বাতিল করা হয়। শিকাগো সেন্সর বোর্ড ছবিতে দুটি দৃশ্য কর্তন করতে বলে, প্রথমটি মানিব্যাগ চুরি করে পালিয়ে যাওয়া শেষ দৃশ্য এবং দ্বিতীয়টি হল অপমান হিসেবে নাকে আঙুল গোঁজা।
মোহাম্মদ আবুল খায়ের

মোহাম্মদ আবুল খায়ের হলেন বাংলাদেশের একজন প্রখ্যাত রাজনীতিবিদ, মুক্তিযোদ্ধা ও সমাজসেবক। তিনি শেখ মুজিবুর রহমান এর সাতই মার্চের ভাষণ রেকর্ড করেছিলেন। বাংলাদেশের স্বাধীনতা যুদ্ধ অবদানের জন্য ২০১৪ সালে তাকে স্বাধীনতা ও মুক্তিযুদ্ধে স্বাধীনতা পুরস্কার প্রদান করা হয়।
আবুল খায়ের ছিলেন তৎকালীন পূর্ব পাকিস্তানের ( বর্তমান বাংলাদেশ) ফরিদপুর জেলার পাঁচ আসনের (বর্তমান গোপালগঞ্জ-১ আসন) আওয়ামী লীগের সংসদ সদস্য। নজরুল সংগীতশিল্পী খায়রুল আনাম শাকিল তার পুত্র।
৭ মার্চ ১৯৭১ সালে বঙ্গবন্ধুর কাঙ্খিত ভাষণ রেডিও এবং টেলিভিশনে প্রচারে নিষেধাজ্ঞা ছিল। এই নিষেধাজ্ঞা উপেক্ষা করে তৎকালীন পাকিস্তান আন্তর্জাতিক চলচ্চিত্র করপোরেশনের ব্যবস্থাপনা পরিচালক ও ফরিদপুর জেলার পাঁচ আসনে (বর্তমান গোপালগঞ্জ-১ আসন) সংসদ সদস্য এম আবুল খায়ের ভাষণটির অডিও ধারণ করেছিলেন। ভাষণটির অডিও মঞ্চের নিচে থেকে ধারণ করা হয়। ১৯৭১ সালের ১৭ মার্চ বঙ্গবন্ধুর জন্মদিনে আবুল খায়ের এমএনএ ভাষণের অডিও ও ভিডিও রেকর্ডিংয়ের অনুলিপি বঙ্গবন্ধুর বাসভবনে গিয়ে উপহার দেন। অডিও রেকর্ডটি এম আবুল খায়েরের মালিকানাধীন রেকর্ড লেবেল ঢাকা রেকর্ডে বিকশিত এবং আর্কাইভ করা হয়। ভাষণের অডিওর একটি অনুলিপি ভারতে পাঠানো হয়। পরবর্তীতে ভারতীয় এইচএমভি রেকর্ডস দ্বারা অডিওর ৩০০০ অনুলিপি করে তা সারা বিশ্বে বিতরণ করা হয়।
এদেশের স্বাধিকার আন্দোলন ও মুক্তিযুদ্ধে অসাধারণ অবদানের জন্য ২০১৪ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।
বালিজুড়ী ইউনিয়ন

বালিজুড়ী ইউনিয়ন বাংলাদেশের জামালপুর জেলার মাদারগঞ্জ উপজেলার একটি ইউনিয়ন।
বালিজুড়ী ইউনিয়ন মাদারগঞ্জ উপজেলায় অবস্থিত। এর উত্তরে চরপাকেরদহ ইউনিয়ন, দক্ষিণে জোড়খালী ইউনিয়ন, পূর্বে গুণারীতলা ইউনিয়ন ও পশ্চিমে বগুড়া জেলা অবস্থিত।
কৃষিপ্রধান অর্থনীতি।
বালিজুড়ী ইউনিয়ন মাদারগঞ্জ উপজেলার অন্তর্গত একটি ইউনিয়ন । মূলত এটি মাদারগঞ্জ উপজেলার সবচেয়ে গুরুত্বপূর্ণ অর্থনৈতিক, বাণিজ্যিক, সাংস্কৃতিক, রাজনৈতিক ও প্রশাসনিক এলাকা। গণপ্রজতন্ত্রী বাংলাদেশ সরকারের বস্ত্র ও পাট মন্ত্রণালয়ের মাননীয় বস্ত্র ও পাট প্রতিমন্ত্রী জনাব মির্জা আজম এমপির বর্তমান বাড়ি বালিজুড়ীতেই। তাই এটি মাদারগঞ্জ উপজেলার অন্তর্গত সবচেয়ে গুরত্বপূর্ণ সাংস্কৃতিক ও রাজনৈতিক এলাকা হিসেবে সক্রিয়। বালিজুড়ীতে রয়েছে কেন্দ্রীয় শহীদ মিনার ও সংস্কৃতিমনা সম্মানীয় ব্যক্তিবর্গের জন্য উদয়ন। কেন্দ্রীয় শহীদ মিনারে তিনটি জাতীয় দিবসে সাংস্কৃতিক অনুষ্ঠান অনুষ্ঠিত হয়। এটি একটি দ্বিতীয় শ্রেণীর ইউনিউন এবং খুব দ্রুত উন্নয়ন হচ্ছে । এখানে রয়েছে ১৯১০ সালে প্রতিষ্ঠিত বালিজুড়ী এফ.এম উচ্চ বিদ্যালয় যা অতিপ্রাচীন এবং সুদক্ষ শিক্ষকমণ্ডলী দ্বারা সফলতার সাথে পরিচালিত হচ্ছে। আরও রয়েছে মেয়েদের জন্য সরকারি বালিকা উচ্চবিদ্যালয়। বাংলাদেশের স্বাধীনতা যুদ্ধে অশগ্রহণকারী বেশ কয়েকজন সম্মানীয় ব্যক্তি রয়েছেন এই অঞ্চলে।
গুনারীতলা ইউনিয়ন

গুনারীতলা ইউনিয়ন বাংলাদেশের জামালপুর জেলার মাদারগঞ্জ উপজেলার একটি ইউনিয়ন।
গুনারীতলা ইউনিয়নের পূর্বে ৯ নং ঘোষেরপাড়া ইউনিয়ন ও ৮ নং ফুলকোচা ইউনিয়ন, পশ্চিমে ৪ নং বালিজুরি ও ১ নং চরপাকেরদহ ইউনিয়ন, উত্তরে ২ নং কড়ইচুড়া ইউনিয়ন, দক্ষিণে ৬ নং আদারভিটা ইউনিয়ন অবস্থিত।
শিক্ষার হার: ৩৪.৩%
শিক্ষা প্রতিষ্ঠান
বর্তমান চেয়ারম্যান- মোস্তাফিজুর রহমান সাজু
এমভি শরীয়তপুর-১

এমভি"শরীয়তপুর ১" ছিল একটি দুই-পাটাতন বিশিষ্ট ফেরী যা ২০১২ সালের মার্চ মাসে বাংলাদেশের মেঘনা নদীতে একটি কার্গোবাহী জাহাজের সাথে ধাক্কা লেগে উল্টে যায়, এই দুর্ঘটনার ফলে ১৪৭জন লোক প্রাণ হারায়।
প্রথমদিকের রিপোর্টে বলা হয় ২০০ যাত্রী নিয়ে কার্গো জাহাজের সাথে ধাক্কা লেগে উল্টে যাওয়া ফেরীতে ৩০জন লোক নিহত হয়েছে এবং ডজনের মতো লোক অজ্ঞাত রয়েছে। বাংলাদেশের রাজধানী ঢাকার পাশে মুন্সীগঞ্জ জেলার মেঘনা নদীতে ফেরীটি উল্টে গিয়ে ৭০ ফুট (২১ মি) পানির নিচে ডুবে যায়।
ফেরীটিতে প্রায় ২০০ যাত্রী ছিল, যদিও যাত্রীর সঠিক তালিকা করা ছিল না। বেঁচে যাওয়াদের মধ্য থেকে ৩৫ জনকে পানি থেকে টেনে তোলা হয়েছিল, আরো ৪০ জন সাঁতরে তীরে এসে উঠে। ডুবুরীদের সহায়তায় মোট ১১২টি মরদেহ উদ্ধার করা হয়েছিল। নৌযানটিকে সংস্কারের জন্য তোলা হলে আরো ৪টি লাশ নদীতে ভেসে উঠে। ১১০ জনের দেহ উদ্ধার করার পরও ৬১ জন নিরুদ্দেশ ছিল, তবে শেষ পর্যন্ত মৃতের সংখ্যা দাঁড়ায় ১৪৭ জনে।
জামশেদপুর ফুটবল ক্লাব

জামশেদপুর ফুটবল ক্লাব হল একটি ভারতীয় পেশাদার ফুটবল ক্লাব যা জামশেদপুর, ঝাড়খণ্ডে অবস্থিত। ক্লাবটি, ভারতীয় ফুটবলের শীর্ষ লিগের (ভারতীয় সুপার লিগের) সদস্য হিসেবে প্রতিদ্বন্দ্বিতা করে এবং ২০১৭-১৮ মৌসুমে শুরু হয়। ১২ জুন ২০১৭ তারিখে এই ক্লাবটি প্রতিষ্ঠিত হয় যখন টাটা স্টিল ইন্ডিয়ান সুপার লিগে দুইটি স্প্যানিশ স্থানগুলির জন্য দরপত্রের অধিকার লাভ করে। জেআরডি টাটা স্পোর্টস কমপ্লেক্স হল এই দলটির হোম গ্রাউন্ড।
টাটা গোষ্ঠীর একটি সহায়ক সংস্থা টাটা স্টিলের মালিকানাধীন ক্লাব। স্টিভ কপেল জামশেদপুর এফসি এর প্রথম প্রধান কোচ।
১১ মে ২০১৭ তারিখে ইন্ডিয়ান সুপার লিগের আয়োজক, ফুটবল স্পোর্টস ডেভেলপমেন্ট দ্বারা ঘোষণা করা হয় যে, তারা আসন্ন মৌসুমে লিগে যোগ দিতে নতুন দলগুলির জন্য দরপত্র আহ্বান করবে। [2] বিড দশটি শহর, যেমনঃ আহমেদাবাদ, বেঙ্গালুরু, কটক, দুর্গাপুর, হায়দরাবাদ, জামশেদপুর, কলকাতা, রাঁচি এবং শিলিগুড়ির জন্য হবে। ২৫ শে মে, ২০১৭ তারিখে ঘোষণা করা হয় যে নতুন দলগুলির জন্য দরপত্র শেষ হয়েছে এবং লিগ নির্ধারিত বহিরাগত ভিসিট্যান্ট বিডগুলির উপর নজর রাখবে। দুই সপ্তাহ পর 1২ জুন, আনুষ্ঠানিকভাবে ঘোষণা করা হয় যে, বেঙ্গালুরু এফসি (বঙ্গুরুর জন্য) এবং টাটা স্টিল (জামশেদপুরের জন্য) নতুন দলগুলির জন্য দরপত্র জিতেছে।
ইন্ডিয়ান সুপার লিগে প্রবেশের জন্য সম্প্রতি বিড অর্জনের পর, টাটা ২০১৭ সালের ১৪ জুলাই ঘোষিত হয় যে জামশেদপুর ফ্র্যাঞ্চাইজি জন্য উদ্বোধনী প্রধান কোচ স্টিভ কপ্পেল। কপেল, পূর্বের আইএসএল মৌসুমে কেরালা ব্লাস্টারকে লিগ চূড়ান্ত পর্যায়ে নিয়ে আসেন। নয় দিন পরে, ২৩ জুলাই ২০১৭ থেকে ১৮ সেপ্টেম্বর পর্যন্ত আইএসএল খেলোয়াড়দের খসড়াটি দলটির আনুষ্ঠানিক নাম ও লোগো উন্মোচন করা হয়। ক্লাবটি আনুষ্ঠানিকভাবে জামশেদপুর এফসি নামে পরিচিত ছিল।খেলোয়াড়দের খসড়া সময়কালে, একটি নতুন ক্লাব হওয়ার কারণে, জামশেদপুর এফসি প্রথম পছন্দ ছিল। ভারত আন্তর্জাতিক আনস এডায়দোডিকা ক্লাব কর্তৃক নির্বাচিত প্রথম খসড়া নির্বাচন এবং এইভাবে জামশেদপুর ইতিহাসে প্রথম খেলোয়াড়।
২০১৭ সালের নভেম্বরে জামশেদপুর শুরু হয়। দলটি ১৮ নভেম্বর ২০১৭ তারিখে ইন্তিরা গান্ধী অ্যাথলেটিক স্টেডিয়ামে নর্থ ইস্ট ইউনাইটেডের বিপক্ষে তাদের প্রথম ম্যাচটি খেলেছিল। ডিফেন্ডার আন্ড্রে বিকিকে দিয়ে হেরে যাওয়ার পরও জামশেদপুর ০-০ ড্র করতে সক্ষম হয়। পরের ম্যাচে আরেকটি গোললাইন ড্রয়ের পর জামশেদপুর ১ লা ডিসেম্বর প্রতিযোগিতার আসন্ন চ্যাম্পিয়ন এ.টি.কে বিরুদ্ধে প্রথম আসরে হোম অফিসিয়াল হোম ম্যাচ খেলে। জেআরডি টাটা স্পোর্টস কমপ্লেক্সে ২৩,০০০ এর বেশি সমর্থকেরা অংশ নিতে সমর্থ হন কিন্তু আবারও দলটি ০-০ ড্র করার চেয়ে আরও বেশি কিছু করতে ব্যর্থ হয়। অবশেষে, তাদের চতুর্থ ম্যাচে, দিলি্ল ডাইমোজ এ দূরে, জামশেদপুর প্রথম জয় পেয়েছে। জামশেদপুরের প্রথম গোলটি করেন ইজু আজুকা।
এইচটিটিপি স্ট্যাটাস কোডের তালিকা

হাইপার টেক্সট ট্রান্সফার প্রোটোকল (এইচটিটিপি) ব্যবহার করে সার্ভার থেকে ক্লায়েন্টের নিকট তথ্য আদান-প্রদান করা হয়, এ সময় তথ্যের পাশাপাশি নির্দিষ্ট একটি কোডও পাঠানো হয়, যাকে স্ট্যাটাস বা অবস্থাসূচক কোড বলা হয়। এ কোডগুলো যে কোনো ধরনের হতে পারে। তবে RFC থেকে কিছু কোড নির্দিষ্ট করে দেয়া আছে যেগুলো গোটা বিশ্বে আদর্শ হিসেবে ব্যবহৃত হয়। এ কোডগুলোই মূলতঃ এ তালিকায় উল্লেখ করা হয়েছে। অধিকাংশ কোডগুলোর বর্ণনা উল্লেখ করার ক্ষেত্রে HTTP/1.1 আদর্শ (RFC 7231) -এর অনুসরণ করা হয়েছে। যেগুলো এ আদর্শের অন্তর্ভুক্ত নয়, সেগুলোতে তা আলাদা করে উল্লেখ করা হয়েছে।
ইন্টারনেট অ্যাসাইন্ড নাম্বারস অথোরিটি (ইয়ানা) এ কোডগুলো আনুষ্ঠানিকভাবে দেখাশোনা করে থাকে।
তথ্যমূলক প্রতিক্রিয়ার অর্থ হলো: সার্ভারে ক্লায়েন্টের আবেদন গৃহীত হয়েছে এবং সার্ভার আবেদনের ধরন বুঝতে পেরেছে। ক্লায়েন্ট যাতে করে চূড়ান্ত প্রতিক্রিয়ার জন্য অপেক্ষা করে সে জন্য এ ধরনের অবস্থাসূচক কোড প্রেরণ করা হয়। ফলে সার্ভার থেকে প্রেরিত বার্তায় শুধুমাত্র অবস্থাসূচক লাইন, বিভিন্ন ধরনের হেডার, এবং সবশেষে একটা ফাঁকা লাইন থাকে (কোনো টেক্সট থাকে না)। যেহেতু HTTP/1.0 আদর্শে এ ধরনের প্রতিক্রিয়ার কথা উল্লেখ নেই, সেহেতু HTTP/1.0 অনুসরণ করে এমন কোনো ক্লায়েন্টের কাছে পরীক্ষামূলক অবস্থা ব্যতীত আর "কোনো অবস্থাতেই" সার্ভার থেকে এ ধরনের প্রতিক্রিয়া প্রেরণ করা যাবে না।
এ ধরনের স্ট্যাটাস কোড দ্বারা বোঝানো হয় যে সার্ভারে ক্লায়েন্টের আবেদন পৌঁছেছে, সার্ভার ক্লায়েন্টের আবেদন বুঝতে পেরেছে, এবং তা সফলভাবে গৃহীত হয়েছে।
এ ধরনের স্ট্যাটাস কোড দ্বারা বোঝানো হয় যে আবেদন সম্পন্ন করতে চাইলে ক্লায়েন্টকে আরও কিছু পদক্ষেপ নিতে হবে। ইউআরএল পুনর্নির্দেশ করার ক্ষেত্রে এ ধরনের স্ট্যাটাস কোডগুলো ব্যবহার করা হয়।
যদি পরের আবেদন প্রণালী GET বা POST হয়, ইউজার এজেন্ট (যেমন, ওয়েব ব্রাউজার) স্বয়ংক্রিয়ভাবে এ পূনর্নির্দেশের কাজ করে থাকে। তবে এক্ষেত্রে অসীমসংখ্যক পূনর্নির্দেশের ব্যাপারে তাদের প্রয়োজনীয় ব্যবস্থা নিতে হয়।
এ শ্রেণির স্ট্যাটাস কোডগুলো সেই সব ক্ষেত্রে প্রযোজ্য যে সব ক্ষেত্রে স্বয়ং ক্লায়েন্টই ত্রুটির পেছনে দায়ী থাকে। Except when responding to a HEAD request, the server "should" include an entity containing an explanation of the error situation, and whether it is a temporary or permanent condition. These status codes are applicable to any request method. User agents "should" display any included entity to the user.
The server failed to fulfill a request.
Response status codes beginning with the digit "5" indicate cases in which the server is aware that it has encountered an error or is otherwise incapable of performing the request. Except when responding to a HEAD request, the server "should" include an entity containing an explanation of the error situation, and indicate whether it is a temporary or permanent condition. Likewise, user agents "should" display any included entity to the user. These response codes are applicable to any request method.
The following codes are not specified by any standard.
Microsoft's Internet Information Services web server expands the 4xx error space to signal errors with the client's request.
The nginx web server software expands the 4xx error space to signal issues with the client's request.
Cloudflare's reverse proxy service expands the 5xx series of errors space to signal issues with the origin server.
শ্রম বিভাজন

[[[[File:Defrance, Visiting a nail factory (18th c).jpg|thumb|একটি পেরেক কারখানা পরিদর্শন|266x266px]]
শ্রম বিভাজন হচ্ছে কোনো ব্যবস্থাতে কাজের এমন বিভাজন যাতে অংশগ্রহণকারীরা বিশেষায়ন করতে পারে। ব্যক্তি, সংগঠন এবং রাষ্ট্ররা হয় পেয়ে থাকে অথবা তৈরি করে থাকে বিশেষায়িত সক্ষমতা এবং তারা হয় সমাবেশ তৈরি করে সক্ষমতার অথবা বিনিময় করে থাকে অন্যের সক্ষমতার সুবিধা নিতে। বিশেষায়িত সক্ষমতার মধ্যে থাকতে পারে যন্ত্রাংশ অথবা প্রাকৃতিক সম্পদ তার সাথে দক্ষতা এবং ট্রেনিঙ এবং এসব সম্পদের জটিল সমাবেশ প্রায়ই গুরুত্বপূর্ণ হয়, যখন বিশেষায়িত যন্ত্রাংশের একাধিক অংশ এবং দক্ষ চালকের ব্যবহার হয় একটি পন্য তৈরিতে। শ্রম বিভাজন হচ্ছে বাণিজ্যের অনুপ্রেরণা এবং অর্থনৈতিক আন্তনির্ভরতার উৎস।
শিল্পবিপ্লব যুগের উৎপাদনশালাতে কর্মীদের বিশেষায়িত কাজ দেওয়ার ফলে বড় পরিমাণের শ্রম সাশ্রয়ের কারণে কিছু ধ্রুপদী অর্থনীতিবিদ এবং কিছু যন্ত্রপ্রকৌশলী যেমন চার্লস ব্যাবেজরা শ্রম বিভাজনের পক্ষবাদি ছিলো।
[[বিষয়শ্রেণী:শিল্পের ইতিহাস]]
[[বিষয়শ্রেণী:শিল্প কারখানা]]
[[বিষয়শ্রেণী:শিল্পজাত পণ্য উৎপাদন]]
[[বিষয়শ্রেণী:মার্কসবাদ]]
[[বিষয়শ্রেণী:অর্থনৈতিক নৃবিজ্ঞান]]
[[বিষয়শ্রেণী:উৎপাদন ও প্রস্তুতকরণ]]
[[বিষয়শ্রেণী:উৎপাদন অর্থশাস্ত্র]]